ananddey/assamese-wiki-corpus huggingface dataset:
বাগদাদ

বাগদাদ হৈছে ইৰাকৰ ৰাজধানী। ২০১১ চনত ইয়াৰ জনসংখ্যা আছিল প্ৰায় ৭২,১৬,০৪০ জন, সেই অনুসৰি ই ইৰাকৰ সৰ্বাধিক জনবহুল নগৰ, আৰৱ বিশ্বৰ দ্বিতীয় সৰ্বাধিক (কাইৰো আৰু ইজিপ্তৰ পিছত) আৰু ইৰাণ আৰু তেহৰাণৰ পিছত এছিয়াৰো দ্বিতীয় সৰ্বাধিক জনবহুল নগৰ।
বাগদাদ নগৰ খন টাইগ্ৰীছ নদীৰ তীৰত অৱস্থিত। ই ইছলামিক বিশ্বৰ এখন অতি সাংস্কৃতিক, ব্যৱসায়িক আৰু শৈক্ষিকভাৱে গুৰুত্বপূৰ্ণ কেন্দ্ৰ। হাউছ অৱ ৱিজড'ম (House of Wisdom) ৰ দৰে বহুকেইখন উন্নত শিক্ষা প্ৰতিষ্ঠানেৰে সৈতে বিশ্বজুৰি "শিক্ষাৰ কেন্দ্ৰ" হিচাপে বাগদাদৰ এটা ভাল নাম আছে। আনুমানিক প্ৰায় ১২ লাখ জনসংখ্যাৰে সৈতে নগৰ খনক মধ্য যুগৰ পৃথিৱীৰ আটাইতকৈ জনবহুল নগৰ বুলি বিবেচনা কৰা হৈছিল। ১২৫৮ চনত মোগল সাম্ৰাজ্যৰ দ্বাৰা নগৰ খন ধংশ কৰা হৈছিল।

শিক্ষা

বাগদাদ চহৰখন শিক্ষাৰ ক্ষেত্ৰত অতি আগবঢ়া। ১২২৭ চনত আব্বাছিদ কেলিফ আল-মুস্তানছিৰে মুস্তানছিৰিয়া মাদ্ৰাছা (Mustansiriya Madrasah) নামেৰে প্ৰতিস্থা কৰা মাদ্ৰাছখনৰ নাম ১৯৬৩ চনত মুস্তানছিৰিয়া বিশ্ববিদ্যালয় হিচাপে পুনৰ্নামকৰণ কৰা হয়। ইয়াৰ বাগদাদ বিশ্ববিদ্যালয় খন হৈছে ইৰাকৰ আটাইতকৈ বৃহৎ আৰু আৰৱ বিশ্বৰ দ্বিতীয় বৃহত্তম বিশ্ববিদ্যালয়।

বিশ্বিদ্যালয়সমূহ

আল-মুস্তানছিৰিয়া বিশ্ববিদ্যালয় (Al-Mustansiriya University)
ইৰাকী বিশ্ববিদ্যালয় (Iraqi University
নাহৰেইন বিশ্ববিদ্যালয় (Nahrain University)
বাগদাদ বিশ্ববিদ্যালয় (University of Baghdad)
কাৰীকৰি বিশ্ববিদ্যালয়, ইৰাক (University of Technology, Iraq)

সংস্কৃতি

]]ই ২০০৭ চনৰ জুলাইত ইৰাকত এক কনচাৰ্ট পৰিবেশন কৰা অৱস্থাত।

আৰৱৰ বৃহত্তৰ সংস্কৃতিৰ পথাৰ খনত বহু বিখ্যাত লিখক, সংগীত শিল্পী তথা অভিনেতাৰ অৱদানেৰে বাগদাদে অতীজৰে পৰা এক গুৰুত্বপূৰ্ণ ভূমিকা পালন কৰি আহিছে। এনে কেইজনমান উল্লেখযোগ্য কবি আৰু গায়ক হৈছে, নিজাৰ কুব্বানি, ওম কুলথুম, ফিৰোজ, ছালাহ আল-হামদানী, ইলাম আল-মাডফি আদি।

ক্ৰীড়া

বাগদাদ হৈছে ইৰাকৰ বহুকেইটা সফল ফুটবল দলৰ গৃহচহৰ, যেনে- আল-ছ'ৰটা (পুলিচ), আল-কুৱা আল-জাৱিয়া (বায়ু সেনা), আল জাৱা, আৰু টালাবা (শিক্ষাৰ্থী) আদি। ১৯৬৬ চনত মুকলি কৰা আল-ছাব ষ্টেডিয়াম হৈছে বাগদাদৰ আটাইতকৈ ডাঙৰ ক্ৰীড়াংগন। ইয়াৰোপৰি অন্য এখন বৃহৎ ক্ৰীড়াংগন নিৰ্মানৰত অৱস্থাত আছে।

প্ৰথম বিশ্বযুদ্ধৰ সময়ৰে পৰা বাগদাদত এক পৰম্পৰাগত ঘোঁৰা দৌৰ প্ৰতিযোগিতা অনুস্থিত হৈ আহিছে। বাগদাদীসকলে ইয়াক সৰলভাৱে "ৰেচেছ" বুলিয়ে কয়। এই খেলখনৰ লগত জুৱাখেল জড়িত থকা বাবে খেলখন বন্ধ কৰিবলৈ কিছু ইছলামিয়ে হেঁচা প্ৰয়োগ কৰি আহিছে বুলি অভিযোগ কৰা দেখা যায়।

প্ৰধান পথসমূহ

]]ৰ ওপৰেদি মেডিকেল চিটি চিকিৎসালয়ৰ পৰা হাইফা পথ।
হাইফা পথ
ছালিহিয়া আৱাসিক অঞ্চল - কেন্দ্ৰীয় বাগদাদৰ আল ছিনাক দলঙৰ কাষত অৱস্থিত, ইয়াৰ উত্তৰে আল-মাঞ্চুৰ হোটেল আৰু দক্ষিণে আল-ৰছিদ হোটেল আছে।
হিল্লা পথ – য়াৰমুকৰ মাজেৰে বাগদাদৰ দক্ষিণলৈ গৈছে
কেলিফ্চ পথ – ঐতিহাসিক মস্ক আৰু গীৰ্জাৰ দিশত
ছাডোন পথ – লিবাৰেচন স্কোৱাৰৰ পৰা মাছবাহলৈ
মহম্মদ আল-কুছিম ঘাইপথ আধামিয়াহৰ কাষত
আবু নোৱাছ পথ
ডামাছকাছ পথ ‌- ডামাছকাছ স্কোৱেৰৰ পৰা বাগদাদ এয়াৰপৰ্ট পথলৈ
মুটানাব্বি পথ – আৰবী কবি আল-মুটানাব্বিৰ নামৰে
ৰাবিয়া পথ
আৰ্বাটাছ টামুজ (১৪ জুলাই) পথ (ম'ছুল পথ)
মুথানা আল-ছাইবানী পথ
বৰ ছায়ীদ (পৰ্ট ছৈয়দ) পথ
থাওৰা পথ
আল কুৱানাট পথ
আল খাত আল ছাৰেয়া
আল ছিনা পথ
আল নিধাল পথ
আল ৰছিদ পথ
আল জামহুৰয়া পথ – চিটি চেণ্টাৰ বাগদাদ
ফালাষ্টিন পথ
টাৰিক এল মোৱাস্কাৰ – (আল ৰছিদ কেম্প পথ)
আখ্ৰট পথ
বাগদাদ বিমানবন্দৰ পথ

ভগ্নী চহৰসমূহ

আমান, জৰ্ডান
বেইৰুট, লেবানন
ডুবাই, আৰৱ
পিয়ং ইয়াং, উত্তৰ কোৰিয়া

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
ৰবীন শৰ্মা

ৰবীন শৰ্মা এজন কানাডিয়ান লেখক। তেওঁ তেওঁৰ দ্য মংক হু ছ’ল্ড হিজ ফেৰাৰী গ্ৰন্থ শৃংখলাৰ বাবে সৰ্বাধিক পৰিচিত।

উদ্ধৃতিসমূহ

সকলো পৰিৱৰ্তন আৰম্ভণিত কঠিন, মাজভাগত খেলিমেলি আৰু শেষত অতি সুন্দৰ।
পৰিৱৰ্তনৰ আৰম্ভণিতে হোৱা অসুবিধাৰ বিষয়ে।

আপোনাৰ দিনটোৰ আৰম্ভণিৰ অংশটোৰ অতি যত্ন লওক, তেতিয়া দিনটোৰ বাকী অংশই নিজেই নিজৰ যত্ন ল’ব। আপোনাৰ ৰাতিপুৱাটো আয়ত্ত কৰক। আপোনাৰ জীৱনক উন্নত কৰক।
ৰাতিপুৱা সোনকালে উঠাৰ গুৰুত্বৰ বিষয়ে।

মনত ৰাখিব, প্ৰতিজন পেছাদাৰী ব্যক্তিয়ে কেতিয়াবা এজন অপৈণত আছিল, আৰু প্ৰতিজন ওস্তাদে এজন শিকাৰু হিচাপে আৰম্ভ কৰিছিল। সাধাৰণ মানুহেও অসাধাৰণ কৃতিত্ব অৰ্জন কৰিব পাৰে, যদিহে তেওঁলোকে সঠিক অভ্যাসসমূহ নিয়মীয়াকৈ গঢ়ি তোলে।
এজন ওস্তাদ বা দক্ষ ব্যক্তি কেনেকৈ এজন সাধাৰণ শিকাৰু হিচাপে আৰম্ভ কৰিছিল সেই গুৰুত্বৰ বিষয়ে।

যদি আপুনি অনুভৱ কৰিছে যে বৰ্তমান আপোনাৰ জীৱনটো খেলিমেলি হৈ আছে, তেন্তে ইয়াৰ কাৰণ হ’ল আপোনাৰ ভয় আপোনাৰ বিশ্বাসতকৈ অলপ বেছি শক্তিশালী।
বিশ্বাসৰ গুৰুত্বৰ বিষয়ে।

ব্যৱসায়ৰ কাম হ’ল সম্পৰ্ক; জীৱনৰ কাম হ’ল মানুহৰ সৈতে সংযোগ।
ব্যৱসায়িক সম্পৰ্ক আৰু মানৱীয় সংযোগৰ গুৰুত্বৰ বিষয়ে।

সীমাবদ্ধতা আন একো নহয়, ই কেৱল এক মানসিকতা যিটো বহুতো ভাল মানুহে প্ৰতিদিনে অনুশীলন কৰে যেতিয়ালৈকে তেওঁলোকে ইয়াক বাস্তৱ বুলি বিশ্বাস নকৰে। ই মোৰ হৃদয় ভাঙি পেলায় যেতিয়া মই বহুতো সম্ভাৱনাপূৰ্ণ মানুহক তেওঁলোকে কিয় পেছাদাৰী আৰু ব্যক্তিগতভাৱে অসাধাৰণ হ’ব নোৱাৰে তাৰ অজুহাতত আৱদ্ধ হৈ থকা দেখোঁ। আপুনি মনত ৰখা উচিত যে আপোনাৰ অজুহাতবোৰ প্ৰলোভনকাৰী, আপোনাৰ ভয়বোৰ মিছলীয়া আৰু আপোনাৰ সন্দেহবোৰ চোৰ।
মানসিক সীমাবদ্ধতাৰ বিষয়ে।

শীৰ্ষ ৫% উৎপাদনকাৰীয়ে লাভ কৰা ফলাফল পাবলৈ হ’লে আপুনি সেইবোৰ কাম কৰিবলৈ আৰম্ভ কৰিব লাগিব যিবোৰ ৯৫% মানুহে কৰিবলৈ ইচ্ছুক নহয়। যেতিয়া আপুনি এনেদৰে জীয়াই থাকিবলৈ আৰম্ভ কৰিব, তেতিয়া সংখ্যাগৰিষ্ঠই আপোনাক পাগল বুলি ক’ব। মনত ৰাখিব যে 'অদ্ভুত' (Freak) বুলি চিহ্নিত হোৱাটোৱেই হৈছে মহানতাৰ মূল্য।
সংখ্যাগৰিষ্ঠই কৰিব নিবিচৰা কামবোৰ কৰাৰ গুৰুত্বৰ বিষয়ে।

বাহ্যিক সংযোগ

শ্ৰেণী:কানাডাৰ ব্যক্তি
শ্ৰেণী:লেখক
এবিগেল জনছন

এবিগেল পিয়েৰপন্ট জনছন (; জন্ম ১৯ ডিচেম্বৰ, ১৯৬১) এগৰাকী আমেৰিকান কোটিপতি ব্যৱসায়ী, উত্তৰাধিকাৰী আৰু ফিডেলিটি ইনভেষ্টমেণ্টছৰ মুখ্য কাৰ্যবাহী। তেওঁৰ পৰিয়াল আৰু তেওঁলোকৰ সংযুক্ত প্ৰতিষ্ঠানসমূহে ফিডেলিটি ইনভেষ্টমেণ্টছৰ প্ৰায় ৪০% মালিক, যিটো তেওঁৰ ককাক এডৱাৰ্ড চি জনছন দ্বিতীয়ই প্ৰতিষ্ঠা কৰিছিল।

২০১৪ চনৰ পৰা জনছন ফিডেলিটিৰ সভাপতি আৰু মুখ্য কাৰ্যবাহী, আৰু ইয়াৰ পূৰ্বৰ ভগ্নী কোম্পানী ফিডেলিটি ইণ্টাৰনেশ্যনেল (FIL)ৰ অধ্যক্ষ আছিল। ২০১৬ চনৰ নৱেম্বৰ মাহত জনছনক অধ্যক্ষ হিচাপে নিযুক্তি দিয়া হয় আৰু তেওঁ চিইঅ' আৰু সভাপতি হৈ থাকে, যাৰ ফলত তেওঁ ফিডেলিটিৰ সম্পূৰ্ণ নিয়ন্ত্ৰণ লাভ কৰে।

ব্লুমবাৰ্গ এল.পি.ৰ মতে জনছনৰ সম্পত্তিৰ পৰিমাণ প্ৰায় ৪৭.৩ বিলিয়ন ডলাৰ আৰু ফৰ্বছৰ মতে ৩৫ বিলিয়ন ডলাৰ। তেওঁ বিশ্বৰ অন্যতম ধনী মহিলা আৰু মেছাচুচেটছত বাস কৰা আটাইতকৈ ধনী ব্যক্তি। ফৰ্বছৰ "বিশ্বৰ ১০০ গৰাকী শক্তিশালী মহিলা"ৰ তালিকাতো তেওঁক স্থান দিয়া হৈছে। তেওঁ ব্ৰেকথ্ৰু এনাৰ্জি ভেঞ্চাৰছৰ ব'ৰ্ডৰ সদস্য।

প্ৰাথমিক জীৱন

১৯৬১ চনৰ ১৯ ​​ডিচেম্বৰত মেছাচুচেটছৰ বষ্টনত জনছনৰ জন্ম হৈছিল।
জনছন আৰু তেওঁৰ সৰু ভাই-ভনীসকলে পৰিয়ালৰ ব্যৱসায়ত যোগদান কৰিবলৈ হেঁচা অনুভৱ কৰা নাছিল। সৰুতে জনছন পিতৃৰ কামৰ প্ৰতি আকৰ্ষিত হৈছিল।

ব্যক্তিগত জীৱন

ক্ৰিষ্টোফাৰ জে মেককাউনৰ সৈতে জনছনৰ বিবাহ হৈছিল। তেওঁলোকৰ দুগৰাকী কন্যা সন্তান আছে।

২০০২ চনত তেওঁ নান্টুকেট দ্বীপত ৯.৭২ মিলিয়ন ডলাৰত এটা সাগৰৰ পাৰৰ ঘৰ ক্ৰয় কৰে। ২০০৬ চনলৈকে তেওঁ মেছাচুচেটছৰ মিল্টনত এখন বাগিচাৰ মালিক আছিল। লণ্ডনত তেওঁৰ এটা কাৰ্যালয় ভৱনও আছে।

ৰাজনৈতিক অৱদান

২০১৫ চনত জনছনে ৰিপাব্লিকান প্ৰাৰ্থী জেব বুছক ২৭০০ ডলাৰ দান কৰে, যিটো ৰাষ্ট্ৰপতি নিৰ্বাচনৰ প্ৰাথমিক প্ৰচাৰৰ বাবে আইনগতভাৱে অনুমতি দিয়া সৰ্বোচ্চ ধনৰাশি। ২০১৬ চনত তেওঁ হিলাৰী ক্লিণ্টনৰ প্ৰচাৰ অভিযান আৰু ডেম'ক্ৰেটিক নেচনেল কমিটিলৈ প্ৰায় ৩ লাখ ৩০ হাজাৰ ডলাৰ অনুদান আগবঢ়ায়।

২০২৪ চনত জনছনে ৰাষ্ট্ৰপতি জো বাইডেনৰ পুনৰ নিৰ্বাচনী প্ৰচাৰৰ বাবে ধন সংগ্ৰহৰ অনুষ্ঠানত অংশগ্ৰহণ কৰা বুলি কোৱা হৈছিল।

বঁটা আৰু স্বীকৃতি

জনছনে কমিটি অন কেপিটেল মাৰ্কেটছ ৰেগুলেচনৰ সদস্য আৰু ছিকিউৰিটিজ ইণ্ডাষ্ট্ৰী এণ্ড ফাইনেন্সিয়েল মাৰ্কেটছ এছ'চিয়েচন (এছআইএফএমএ) আৰু এমআইটিৰ পৰিচালনা সমিতিৰ সদস্য হিচাপে কাম কৰি আহিছে। বিত্তীয় সেৱা মঞ্চৰ ব'ৰ্ডত কাৰ্যনিৰ্বাহ কৰা তেওঁ প্ৰথম আৰু একমাত্ৰ মহিলা।

জনছনে ২০১৫ চনৰ পৰা বিশ্বৰ ১০০ গৰাকী শক্তিশালী মহিলাৰ তালিকাত ফৰ্বছৰ তালিকাত অন্তৰ্ভুক্ত হৈছে। ২০১৫ চনত ১৯ নম্বৰ, ২০১৬ চনত ১৬, ২০১৭ চনত সপ্তম, ২০১৮ চনত পঞ্চম, ২০১৯ চনত সপ্তম, ২০২০ চনত নৱম,
২০২২ চনত পঞ্চম,
২০২৩ চনত অষ্টম,
২০২৪ চনত ষষ্ঠ আৰু ২০২৫ চনত নৱম।

২০২৩ চনত জনছনে ফৰ্চুনৰ দ্বাৰা সৰ্বাধিক শক্তিশালী মহিলাৰ তালিকাত ১৩ নম্বৰ স্থান লাভ কৰে।

২০২৪ চনত আমেৰিকান বেংকাৰে জনছনক বিত্তৰ ক্ষেত্ৰত ২ নং আটাইতকৈ শক্তিশালী মহিলা হিচাপে স্বীকৃতি দিয়ে। আৰু ২০২৫ চনত প্ৰকাশনটোৰ বিত্তীয় ক্ষেত্ৰত আটাইতকৈ শক্তিশালী মহিলাৰ তালিকাত তেওঁ তৃতীয় স্থান লাভ কৰে।

তথ্য সংগ্ৰহ

শ্ৰেণী:নাৰী
চোখ

চোখ ১৯৮২ চনত মুক্তি পোৱা আৰু উৎপলেন্দু চক্ৰৱৰ্তী পৰিচালিত এখন বঙালী ছবি, য'ত ওম পুৰী, অনিল চেটাৰ্জী, শ্যামানন্দ জালান আৰু শ্ৰীলা মজুমদাৰে মুখ্য চৰিত্ৰত অভিনয় কৰিছে। ছবিখনৰ কাহিনীভাগ ১৯৭৫ চনৰ পটভূমিত কলকাতাৰ এটা মৰাপাট কলৰ শ্ৰমিকসকলৰ ওপৰত হোৱা অত্যাচাৰ আৰু শোষণৰ আধাৰত ৰচনা কৰা হৈছে।

ছবিখনে শ্ৰেষ্ঠ পূ্ৰ্ণদৈৰ্ঘ্য চলচ্চিত্ৰ আৰু শ্ৰেষ্ঠ পৰিচালনাৰ বাবে দুটাকৈ ৩০ সংখ্যক ৰাষ্ট্ৰীয় চলচ্চিত্ৰ বঁটা লাভ কৰে।

কাহিনীৰ সাৰাংশ

১৯৭৫ চনৰ জৰুৰীকালীন সময়ছোৱাৰ পৰিৱেশত ছবিৰ কাহিনী ৰচিত হৈছে। কলকাতাৰ জেথিয়া মৰাপাত কলৰ মালিকৰ ভাতৃ আৰু আন এজন শ্ৰমিকৰ হত্যাৰ অপৰাধত শ্ৰমিক সংঘৰ নেতা যদুনাথক মৃত্যুদণ্ড দিয়া হয়। অথচ যদুনাথে এই হত্যাকাণ্ড সংঘটিত কৰা নাছিল। মৃত্যুৰ আগেয়ে তেওঁ চকু দুটা দানৰ প্ৰতিশ্ৰুতি দিয়ে। কিন্তু মিলৰ মালিকে এই দানৰ কথা গম পাই কুটিল উপায়েৰে নিজৰ অন্ধ পুত্ৰৰ বাবে দুয়োটা চকু লাভ কৰিবলৈ চেষ্টা কৰে। ইফালে ডাক্তৰে আৱিষ্কাৰ কৰে যে জেথিয়াই দিয়া দান সংক্ৰান্তীয় নথিবোৰ ভুৱা। মালিক জেথিয়াৰ এই অন্যায়ৰ বিৰুদ্ধে অতি সোনকালেই মিলৰ শ্ৰমিকসকল যদুনাথৰ বিধৱা পত্নীৰ নেতৃত্বত সংগঠিত হয় আৰু প্ৰতিবাদী সমদল উলিয়ায়।

অভিনয়শিল্পী

ওম পুৰী (যদু নাথ)
অনিল চক্ৰৱৰ্তী (অনিল চট্টোপাধ্যায়)
শ্যামানন্দ জালান (কাৰখানাৰ মালিক)
শ্ৰীলা মজুমদাৰ (যদুনাথৰ পত্নী)
মাধৱী মুখাৰ্জী (অতিথি শিল্পী)
অশোক বেনাৰ্জী
বৈদ্যনাথ বেনাৰ্জী
গৌতম বেনাৰ্জী
মঞ্জু বেনাৰ্জী
নেপাল বনিক

বঁটা

১৯৮২-৩০তম ৰাষ্ট্ৰীয় চলচ্চিত্ৰ বঁটা
শ্ৰেষ্ঠ পূৰ্ণদৈৰ্ঘ্য ছবি
শ্ৰেষ্ঠ পৰিচালক: উৎপলেন্দু চক্ৰৱৰ্তী

তথ্যউৎস

বাহ্যিক সংযোগ

শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৮২ বৰ্ষৰ চলচ্চিত্ৰ
চতুৰ্ভুজ

চতুৰ্ভুজ হৈছে চাৰিটা বাহু বিশিষ্ট সমতল ক্ষেত্ৰ।

ধৰণ

বৈশিষ্ট্য অনুসাৰে চতুৰ্ভুজক বিভিন্ন নামত নামত নামাংকৰন কৰা হৈছে। ইয়াৰ ভিতৰত উল্লেখযোগ্যবোৰ হ’ল :-

ট্ৰেপিজিয়াম, সামান্তৰিক, ৰম্বাছ, আয়তক্ষেত্ৰ আৰু বৰ্গক্ষেত্ৰ।

শ্ৰেণীকৰন

চতুৰ্ভুজৰ শ্ৰেনীবিন্যাস, তলৰ দিয়াবোৰ সাধাৰণ চতুৰ্ভুজৰ বিশেষ আকাৰ

তথ্য সংগ্ৰহ

বাহ্যিক সংযোগ

Compendium Geometry Analytic Geometry of Quadrilaterals
Quadrilaterals Formed by Perpendicular Bisectors, Projective Collinearity and Interactive Classification of Quadrilaterals from cut-the-knot
Definitions and examples of quadrilaterals and Definition and properties of tetragons from Mathopenref
A (dynamic) Hierarchical Quadrilateral Tree at Dynamic Geometry Sketches
An extended classification of quadrilaterals at Dynamic Math Learning Homepage
Quadrilateral Venn Diagram Quadrilaterals expressed in the form of a Venn diagram, where the areas are also the shape of the quadrilateral they describe.
The role and function of a hierarchical classification of quadrilaterals by Michael de Villiers

শ্ৰেণী:বহুভুজ
যতীন গোস্বামী

নৃত্যাচাৰ্য যতীন গোস্বামী এগৰাকী ভাৰতীয় নৃত্যশিল্পী আৰু নৃত্য পৰিচালক। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে গুৰু যতীন গোস্বামী বিশেষভাৱে জনাজাত। তেওঁ গুৱাহাটীত অৱস্থিত সত্ৰীয়া একাডেমীৰ প্ৰতিষ্ঠাপক সঞ্চালক আৰু বৰ্তমান উপদেষ্টা মণ্ডলীৰ সদস্য। তেওঁ সংগীত নাটক একাডেমীৰ সাধাৰণ পৰিষদৰ প্ৰাক্তন সদস্য আছিল। তেওঁ আলোক শিল্পী সংঘ নামৰ নৃত্য একাডেমী আৰু প্ৰাগজ্যোতি কলা পৰিষদ নামৰ সংস্কৃতিক সংস্থাৰ প্ৰতিষ্ঠা কৰিছিল। তেওঁ সত্ৰীয়া নৃত্যলৈ আগবঢ়োৱা অৱদানৰ স্বীকৃতি স্বৰূপে ২০০৪ চনত সংগীত নাটক একাডেমী বঁটা লাভ কৰিছিল। ২০০৮ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। ২০১৯ চনত সংগীত নাটক একাডেমীয়ে গুৰু যতীন গোস্বামীক ২০১৮ চনৰ বাবে একাডেমীৰ সৰ্বোচ্চ সন্মান সংগীত নাটক একাডেমী ফেল'শ্বিপ বা সদস্য ৰত্ন প্ৰদান কৰে। মহেশ্বৰ নেওগ আৰু ভূপেন হাজৰিকাৰ পিছত এই সন্মান লাভ কৰা তেওঁ তৃতীয়গৰাকী অসমীয়া।

উদ্ধৃতিসমূহ

সত্ৰীয়া সংস্কৃতি আমাৰ পৰম্পৰা। আমাৰ জীৱনত সত্ৰীয়া সংস্কৃতি নিত্য আৰু নৈমিত্তিক কৰ্মত সংপৃক্ত হৈ আছে।

মন্তব্য

সত্ৰীয়া কৃষ্টিৰ বিকাশত তাত্ত্বিক দিশত ড° মহেশ্বৰ নেওগৰ অৰিহণা যিমান, ব্যৱহাৰিক দিশত যতীন গোস্বামীৰ অৰিহণাও সিমান। পদ্মভূষণেই নহয়, ভাৰতৰত্ন সন্মান তেওঁৰ অধিকাৰ।
নৃত্যাচাৰ্যৰূপে সুপৰিচিত যতীন গোস্বামী আক্ষৰিক অৰ্থতে এজোপা মহীৰূহ,- নিৰ্দিষ্টকৈ সত্ৰীয়া কৃষ্টি জগতৰ আৰু সামগ্ৰিকভাৱে অসমীয়া সাংস্কৃতিক জগতৰ।

উৎস

শ্ৰেণী:অসমৰ ব্যক্তি
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা প্ৰাপ্ত ব্যক্তি
শ্ৰেণী:নৃত্যশিল্পী
অৰূপ কুমাৰ নাথ

অৰূপ কুমাৰ নাথ অসমৰ এগৰাকী গল্পকাৰ তথা কবি। সাউদ আৰু অন্যান্য গল্প,ইথাৰৰ ঈশ্বৰ, অন্নখন, আদিকে ধৰি তেওঁৰ চাৰিখন গল্প-সংকলন, এখন কাব্য গ্ৰন্থ আৰু চাৰিখন উপন্যাসিকা প্ৰকাশিত হৈছে । সাউদ আৰু অন্যান্য গল্প নামৰ সংকলনটিৰ বাবে ২০১০ চনত মুনীন বৰকটকী বঁটা লাভ কৰা ড° নাথ সম্প্ৰতি গুৱাহাটী মহাবিদ্যালয়ৰ অসমীয়া বিভাগৰ সহযোগী অধ্যাপক।

চমু জীৱনী

১৯৭৪ চনৰ ১৭ এপ্ৰিলত মৰিগাঁও জিলাৰ হাবিবৰঙাবাৰীত অৰূপ কুমাৰ নাথৰ জন্ম হয়। তেওঁৰ পিতৃ নোৱাৰাম নাথ আৰু মাতৃ সাজেশ্বৰী দেৱী। তেওঁ হাবিবৰঙাবাৰী আদৰ্শ হাইস্কুলৰ পৰা প্ৰাথমিক শিক্ষা লাভ কৰে। তাৰ পিছত তেওঁ নগাওঁ কলেজত অধ্যয়ন কৰে। কটন কলেজৰ পৰা স্নাতক পৰ্যায়ৰ শিক্ষা লাভ কৰি তেওঁ গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ পৰীক্ষাত উত্তীৰ্ণ হয়। তাৰ পিছত তেওঁ গুৱাহাটী বিশ্ববিদ্যালয়ৰ পৰা 'মধ্য অসমৰ তিৱাসকলৰ কথিত অসমীয়া ভাষা আৰু সমাজ -সাংস্কৃতিক অধ্যয়ন' বিষয়ত পি. এইচ. ডি. ডিগ্ৰী লাভ কৰে। তেওঁ চৰাইবাহী মহাবিদ্যালয় আৰু হোজাই মহাবিদ্যালয়ত সহকাৰী অধ্যাপক হিচাপে কাম কৰাৰ পিছত সম্প্ৰতি গুৱাহাটী মহাবিদ্যালয়ৰ অসমীয়া বিভাগত সহযোগী অধ্যাপক হিচাপে কৰ্মৰত।

সাহিত্যিক অৱদান

অৰূপ কুমাৰ নাথ এজন গল্পকাৰ হিচাপে আলোচিত যদিও তেওঁৰ প্ৰথম প্ৰকাশিত গ্ৰন্থ আছিল তুমি মোক স্পৰ্শ কৰা নামৰ যুটীয়াভাবে ৰচিত এখন কাব্য সংকলন। ইয়াৰ পিছত তেওঁৰ নষ্ট এপিটাফ, সাউদ আৰু অন্যান্য গল্প, ইথাৰৰ ঈশ্বৰ আৰু অন্নখন নামৰ চাৰিখন গল্প সংকলন প্ৰকাশ পায়। তাৰ উপৰিও তেওঁৰ ডঁৰিয়লিত এজাক ক্ৰৌঞ্চ পক্ষী, জিপচীৰ ঘৰ, নিষিদ্ধ শিলালিপিৰ পাঠ,এখন বিবৰ্ণ হৃদয় আৰু এপাচি প্লাম নামৰ চাৰিখন উপন্যাসিকা প্ৰকাশিত হয়। তেওঁৰ গল্প ইতিমধ্যে ইংৰাজী, হিন্দী, বঙালী আৰু মাৰাঠী ভাষালৈ অনূদিত হৈছে।

উপভাষাৰ আংশিক প্ৰয়োগ অৰূপ কুমাৰ নাথৰ চুটিগল্পৰ এক বিশিষ্টতা। তেওঁৰ গল্পত অঞ্চল বিশেষৰ জাতি বৈষম্যক প্ৰকট কৰাত লোকগীত আৰু অঞ্চলবিশেষৰ উপভাষাই সহায় কৰিছে। অৰূপ নাথে তেওঁৰ গল্পৰ মাজেৰে সামাজিক বৈষম্য আৰু শোষণ-অন্যায়ৰ ছবি এখন দাঙি ধৰিছে। বৰ্গ বিভাজিত, লিংগ বিভাজিত সমাজখনৰ কথা লিখোঁতে গল্পকাৰে সদায় নিম্নবৰ্গৰ পক্ষত অৱস্থান কৰিছে। লোকাচাৰ, সামাজিক শোষণ, আত্মবিধ্বংসী অন্ধবিশ্বাস, অন্যায়-অবিচাৰত জৰ্জড়িত জীৱনৰ খতিয়ান দাঙি ধৰোঁতে গল্পসমূহে শিল্পগুণ হেৰুওৱা নাই, বৰং সেইবোৰ মানৱীয় প্ৰমূল্যৰ অবক্ষয়ৰ একো একোখন সাৰ্থক দলিলত পৰিণত হৈছে। অৰূপ কুমাৰ নাথৰ গল্প বহুকেইটা কাৰণত সাম্প্ৰতিক অসমীয়া সাহিত্যৰ জগতখনত গুৰুত্বপূৰ্ণ ঘটনা। নাগৰিক জীৱনৰ অতি সাম্প্ৰতিক ভাষাৰ স্বাভাৱিক আৱেদনক সচেতনভাৱে নাকচ কৰি গল্পকাৰ অৰূপ কুমাৰ নাথে এনে এক ভাষাৰ সন্ধান কৰিছে— যাক অসমীয়া গল্পৰ সনাতন ঐতিহ্যই সৃষ্টি কৰা ভাষা যেন লাগে অথচ বেলেগ। ঐতিহ্যই দি যোৱা ভাষাৰ তেওঁ নৱনিৰ্মাণ আৰু ৰূপান্তৰ ঘটাইছে।

প্ৰকাশিত গ্ৰন্থ

তুমি মোক স্পৰ্শ কৰা (কাব্য গ্ৰন্থ,যুটীয়াভাৱে)

নষ্ট এপিটাফ (গল্প সংকলন, ২০০০ চন)

সাউদ আৰু অন্যান্য গল্প (গল্প সংকলন, ২০০৭ চন)

ইথাৰৰ ঈশ্বৰ (গল্প সংকলন, ২০১৫ চন)

অন্নখন ( গল্প সংকলন, ২০২২ চন)

বঁটা আৰু সন্মান

মুনীন বৰকটকী বঁটা
পীতৰাম নাথ স্মাৰক শব্দকল্প যুৱ সাহিত্য বঁটা

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া গল্পকাৰ
শ্ৰেণী:মুনীন বৰকটকী বঁটা বিজয়ী
গৌৰীপুৰ বিধানসভা সমষ্টি

গৌৰীপুৰ বিধানসভা সমষ্টি (ইংৰাজী: Gauripur Assembly constituency) হৈছে অসম বিধানসভাৰ ১২৬ খন আসনৰ ভিতৰত অন্যতম এখন বিধানসভা সমষ্টি। ই ধুবুৰী জিলাত অৱস্থিত আৰু ই ধুবুৰী লোকসভা সমষ্টিৰ এক অংশ।

সমষ্টিৰ বিৱৰণ

গৌৰীপুৰ অসমৰ নিম্ন অসম সংমণ্ডলৰ ধুবুৰী জিলাৰ অন্তৰ্গত এক গুৰুত্বপূৰ্ণ বিধানসভা সমষ্টি। ১৯৫৭ চনত এই সমষ্টিটো প্ৰতিষ্ঠা কৰা হৈছিল। এই সমষ্টিটো কোনো বিশেষ শ্ৰেণীৰ বাবে সংৰক্ষিত নহয় (সাধাৰণ শ্ৰেণীৰ)। বৰ্তমান ২০২৬ চনৰ নিৰ্বাচন অনুসৰি এই সমষ্টিৰ বিধায়ক হৈছে ভাৰতীয় জাতীয় কংগ্ৰেছৰ আব্দুছ ছোবাহান আলী চৰকাৰ।

বিধায়কসকলৰ তালিকা

তলত ১৯৫৭ চনৰ পৰা গৌৰীপুৰ সমষ্টিৰ পৰা নিৰ্বাচিত হোৱা বিধায়কসকলৰ তালিকা উল্লেখ কৰা হ’ল:

বৰ্ষ বিজয়ী প্ৰাৰ্থী দল
১৯NT প্ৰকৃতিশ চন্দ্ৰ বৰুৱা নিৰ্দলীয়
১৯৬২ ছৈয়দ আহমেদ আলী ভাৰতীয় জাতীয় কংগ্ৰেছ
১৯৬৭ মহম্মদ আজাদ আলী প্ৰজা ছচিয়েলিষ্ট পাৰ্টি
১৯৭২ ছৈয়দ আহমেদ আলী ভাৰতীয় জাতীয় কংগ্ৰেছ
১৯৭৮ মহম্মদ আজাদ আলী জনতা পাৰ্টি
১৯৮৩ জয়নাল আবেদীন ভাৰতীয় জাতীয় কংগ্ৰেছ
১৯৮৫ অনিৰুদ্ধ সিংহ চৌধুৰী নিৰ্দলীয়
১৯৯১ মহিবুল হক ভাৰতীয় জাতীয় কংগ্ৰেছ
১৯৯৬ বাণেন্দ্ৰ মুছাহাৰী নিৰ্দলীয়
২০০১ বাণেন্দ্ৰ মুছাহাৰী অসম গণ পৰিষদ
২০০৬ মহিবুল হক নিৰ্দলীয়
২০১১ বাণেন্দ্ৰ মুছাহাৰী বড়োলেণ্ড পিপলছ ফ্ৰণ্ট
২০১৬ নিজানুৰ ৰহমান অল ইণ্ডিয়া ইউনাইটেড ডেমক্ৰেটিক ফ্ৰণ্ট
২০২১ নিজানুৰ ৰহমান অল ইণ্ডিয়া ইউনাইটেড ডেমক্ৰেটিক ফ্ৰণ্ট
২০২৬ আব্দুছ ছোবাহান আলী চৰকাৰ ভাৰতীয় জাতীয় কংগ্ৰেছ

নিৰ্বাচনৰ ফলাফল

২০২৬ চনৰ নিৰ্বাচন

২০২১ চনৰ নিৰ্বাচন

২০১৬ চনৰ নিৰ্বাচন

তথ্যসূত্ৰ

বাহ্যিক সংযোগ

ভাৰতীয় নিৰ্বাচন আয়োগৰ চৰকাৰী ৱেবছাইট

শ্ৰেণী:অসমৰ বিধানসভা সমষ্টি
শ্ৰেণী:ধুবুৰী জিলা
শ্ৰেণী:অসমৰ ৰাজনীতি
ইন্দিৰা গান্ধী সোঁৱৰণী টিউলিপ উদ্যান, শ্ৰীনগৰ, কাশ্মীৰ

ইন্দিৰা গান্ধী সোঁৱৰণী টিউলিপ উদ্যান, শ্ৰীনগৰ , যাক পূৰ্বতে ম'ডেল ফ্ল'ৰিকালচাৰ চেণ্টাৰ বুলি কোৱা হৈছিল; ভাৰতৰ শ্ৰীনগৰ, জম্মু আৰু কাশ্মীৰত থকা এখন টিউলিপ ফুলৰ উদ্যান। ৭৪ একৰ মাটি জুৰি থকা এই উদ্যানখন সমগ্ৰ এছিয়াৰ ভিতৰতে সৰ্ববৃহৎ টিউলিপ উদ্যান। এই বাগিচাখন জবাৰৱান ৰেঞ্জৰ পাদদেশত অৱস্থিত, য'ৰপৰা ডাল হ্ৰদ দেখা পোৱা যায়। কাশ্মীৰৰ ফ্ল'ৰিকালচাৰ আৰু পৰ্যটনক প্ৰচাৰ আৰু প্ৰসাৰ কৰাৰ উদ্দেশ্যে এই উদ্যানখন ২০০৭ চনত পৰ্যটকৰ বাবে মুকলি কৰি দিয়া হৈছিল। আদিতে ইয়াৰ নাম আছিল চিৰাজ বাগ। এই উদ্যানত এক দশমিক পাঁচ মিলিয়নতকৈও বেছি বিভিন্ন ৰঙৰ টিউলিপ ফুলৰ বাল্ব আছে। আমষ্টাৰ্ডামৰ কিউকেনফ টিউলিপ উদ্যানৰপৰা এই ফুলৰ সঁচ অনা হৈছিল। টিউলিপৰ উপৰিও এই উদ্যানত ডেফদিলকে ধৰি অন্য প্ৰায় ৪৬বিধ বিভিন্ন প্ৰজাতিৰ ফুল দেখিবলৈ পোৱা যায়। ইন্দিৰা গান্ধী সোঁৱৰণী টিউলিপ উদ্যানত প্ৰায় ৬৫বিধ বিভিন্ন প্ৰজাতিৰ টিউলিপ ফুল আছে।

টিউলিপ উৎসৱ

জম্মু আৰু কাশ্মীৰ চৰকাৰে প্ৰতিবছৰে মাৰ্চ মাহৰপৰা মে' মাহৰ ভিতৰত 'টিউলিপ উৎসৱ' অনুষ্ঠিত কৰে। কাৰণ বছৰটোৰ এই সময়খিনি হৈছে টিউলিপ ফুলবোৰ ফুলাৰ সময়। উৎসৱৰ সময়ত বিভিন্ন থলুৱা আৰু হস্তনিৰ্মিত সামগ্ৰীৰ মেলা হয়। দৰ্শকৰ ভিৰো এই সময়খিনিত বেছি হয়।

চিত্ৰভঁৰাল

তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:জম্মু আৰু কাশ্মীৰ
ৰুবুল মাউত

ৰুবুল মাউত হৈছে এগৰাকী অসমীয়া জীৱবিজ্ঞানী। তেওঁ‌ মাচাছ্যুচেটচ বিশ্ববিদ্যালয়ৰ পৰা জিন-সম্পাদনাত গৱেষণা কৰি ডক্তৰেট ডিগ্ৰী লাভ কৰিছিল, আৰু ৱাশ্বিংটন বিশ্ববিদ্যালয়ৰ প্ৰটিন ডিজাইন শাখাৰ 'ৱাশ্বিংটন ৰিচাৰ্চ ফাউণ্ডেছন ইন'ভেছন ফেলো' অছিল। বৰ্তমান তেওঁ হাৰ্ভাৰ্ড বিশ্ববিদ্যালয়ৰ এগৰাকী গৱেষক। মাউতে তেওঁৰ আত্মজীৱনী মোৰো এটা সপোন আছে গ্ৰন্থত নিজৰ শৈশৱ-যৌৱনৰ সংঘাত অতিক্ৰম কৰি মাচাছ্যুচেটচ বিশ্ববিদ্যালয়ৰ গৱেষক হোৱাৰ কাহিনী লিপিবদ্ধ কৰিছে।

উদ্ধৃতি

বিজ্ঞানৰ ক্ষেত্ৰখনত, উচ্চ মানৰ গৱেষণা কৰিবলৈ হ’লে ওপৰৰ পৰ্যায়লৈ যোৱাটো খুব প্ৰয়োজনীয়৷ কাৰণ জ্ঞান-কৌশল-সম্পদ এই আটাইবোৰ পুঞ্জীভূত হৈ থাকে কিছুমান ওপৰৰ স্তৰৰ অনুষ্ঠানত, বিবেক থাকিলেও তলৰ অনুষ্ঠানবোৰত উচিত সুবিধা-সম্পদ নথকাৰ বাবে উচ্চমানৰ কাম কৰিব নোৱাৰি৷
প্ৰশ্ন নকৰাকৈ গ্ৰহণ কৰা সত্য খুব ক্ষতিকাৰক হ’ব পাৰে যিটো হৈ আছে আমাৰ ধৰ্মীয় গোড়ামীৰ ক্ষেত্ৰত৷ ৰাজনীতিৰ কথাটোৱেই বেলেগ– আমাৰ ভাৰতীয় ৰাজনীতি ইমান অদূৰদৰ্শী যেন লাগে যে ৰাজনীতি কৰা সকলে যেন মাত্ৰ পাঁচবছৰৰ কাৰণেহে নিজৰ পেটটোৰ কথা ভাবে৷ দূৰ ভৱিষ্যতে আমাৰ উত্তৰ পুৰুষক যে এই ধৰ্মীয় গোড়ামীবোৰে বিস্তৰ ক্ষতি কৰিব পাৰে সেই কথা কোনো দিনে ভাবিব নোৱাৰা যেন লাগে৷
মোৰ বোধেৰে এটা সময়ত ধৰ্ম এটা পৌৰাণিক প্ৰথালৈ ৰূপান্তৰিত হ’ব আৰু মানুহে নিজকে ধৰ্ম মানি চলোঁ বুলি ক’বলৈ লাজ কৰা হ’ব৷
যি ল'ৰা-ছোৱালীয়ে হাজাৰ প্ৰতিকূলতাকো নেওচি দায়িত্ব সহকাৰে নিজৰ কৰ্তব্য কৰি গৈছে, তেওঁলোকেই মানৱ সমাজৰ আচল সম্পদ। তেওঁলোকৰ উন্নতি নোহোৱাৰ মানে নাই। জীৱনৰ দুৰ্যোগৰ মুহূৰ্তবোৰত এই গভীৰ সত্যফাঁকিকে মই বাৰে বাৰে আওৰাবলৈ চেষ্টা কৰিছোঁ আৰু ভৱিষ্যতেও কৰিম বুলি স্থিৰ কৰিছোঁ।
বিজ্ঞানৰ দৰে গভীৰ বিষয় এটা স্ব-পঠনৰ যোগেদি আয়ত্ত কৰাৰ বাবে মোৰ দূৰ-ভৱিষ্যতত বেচ সহায় হৈছিল। স্ব-পঠনৰ মহিমাক এনেদৰে গুৰুত্ব দিওঁ- আনে পঢ়ালে, আনে দেখুওৱা বাটেৰে গ'লে কেৱল আনে দেখা ঠাইহে চাব পাৰি; নতুন ঠাই, নতুন উদ্‌ঘাটন-আৱিষ্কাৰ কৰিব নোৱাৰি। কিন্তু বিজ্ঞানৰ উদ্দেশ্যই হ'ল নতুন আৱিষ্কাৰ, নতুন উদ্‌ঘাটন।

উৎস

Category:অসমৰ ব্যক্তি
কপিল দেৱ

কপিল দেৱ ৰামলাল নিখাঞ্জ (
, জন্ম: ৬ জানুৱাৰী, ১৯৫৯) এজন ভাৰতীয় প্ৰাক্তন ক্ৰিকেটাৰ। তেওঁ এজন দ্ৰুত মধ্যমীয়া বলাৰ আৰু হাৰ্ড হিটিং মিডল অৰ্ডাৰৰ বেটছমেন আছিল আৰু ২০০২ চনত উইনডেনে তেওঁক ভাৰতীয় ক্ৰিকেটাৰ অৱ দা চেঞ্চুৰী হিচাপে নিৰ্বাচিত কৰিছিল।

প্ৰাৰম্ভিক জীৱন

১৯৫৯ চনৰ ৬ জানুৱাৰীত চণ্ডীগড়ত চেগুন ব্যৱসায়ী ৰাম লাল নিখাঞ্জ আৰু তেওঁৰ পত্নী ৰাজকুমাৰীৰৰ ঘৰত জন্মগ্ৰহণ কৰা কপিল দেৱ ৰামলাল নিখাঞ্জৰ পৰিয়ালটো বিভাজনৰ পিছত ফাজিলকালৈ গুচি যায় আৰু শেষত চণ্ডীগড়লৈ গুচি যায়। তেওঁৰ পৈতৃক পৰিয়াল মণ্টগোমাৰী (বৰ্তমান সাহিৱাল নামেৰে জনাজাত) আৰু মাকৰ জন্ম ওকাৰাৰ পাকপাটনত। দেৱ ডি.এ.ভি.ৰ ছাত্ৰ আছিল।

বক্তিগত জীৱন

১৯৮০ চনত কপিল দেৱে ৰোমি ভাটিয়াৰ সৈতে বিবাহপাশত আৱদ্ধ হয় আৰু ১৯৯৬ চনৰ ১৬ জানুৱাৰীত তেওঁলোকৰ অমিতা দেৱ নামৰ এগৰাকী কন্যা সন্তান জন্ম হয়। ২০০০ চনত তেওঁ লʼৰিয়াছ ফাউণ্ডেশ্যনৰ একমাত্ৰ এছিয়ান প্ৰতিষ্ঠাপক সদস্য হয়। প্ৰতিষ্ঠাপক সদস্য পৰিষদৰ আন দুজন ক্ৰিকেটাৰ হʼল ইয়ান বোথাম আৰু ভিভ ৰিচাৰ্ডছ। পিছলৈ তেওঁ তিনিখন আত্মজীৱনীমূলক গ্ৰন্থ লিখিছিল। তেওঁৰ "বাই গডছ ডিক্ৰী" নামৰ গ্ৰন্থখন ১৯৮৫ চনত, ১৯৮৭ চনত "ক্ৰিকেট মাই ষ্টাইল" আৰু ২০০৪ চনত "ষ্ট্ৰেইট ফ্ৰম দ্য হাৰ্ট" তৃতীয় আত্মজীৱনী হিচাপে প্ৰকাশ পাইছিল। ২০১৪ চনৰ ৩১ জানুৱাৰীত ভাৰতীয় বিমানবন্দৰ কৰ্তৃপক্ষ, অফিচাৰ্চ ক্লাব, নতুন দিল্লী ইউৰʼলজিকেল ছʼচাইটিয়ে আয়োজন কৰা এক অনুষ্ঠানত তেওঁ নিজৰ অংগ দান কৰাৰ প্ৰতিশ্ৰুতি দিয়ে।

অভিলেখ

অধিনায়ক হিচাপে

+ টেষ্ট মেচ
প্ৰতিদ্বন্দ্বী মেচ জয় পৰাজয় টাই দ্ৰ
অষ্ট্ৰেলিয়া ৬০০১৫
ইংলেণ্ড ৩২০০১
পাকিস্তান ৮০১০৭
শ্ৰীলংকা ৬২১০৩
ৱেষ্ট ইণ্ডিজ
১১
০
৫
০
৬

মুঠ
‌‌ ৩৪
৪৭ ১ ২২

+এদিনীয়া আন্তৰ্জাতিক
প্ৰতিদ্বন্দ্বী মেচ জয় পৰাজয় টাই অমিমাংসিত
অষ্ট্ৰেলিয়া ১৯৯৯০১
ইংলেণ্ড ৫৩২০০
পাকিস্তান ১৩৪৯০০
ৱেষ্ট ইণ্ডিজ
১২
৩
৯
০
০
নিউজিলেণ্ড
৮
৬
২
০
০
জিম্বাবুৱে
৪
৪
০
০
০
শ্ৰীলংকা ১৩১০২০১
মুঠ
‌‌ ৭৪
৩৯৩৩ ০ ২

সাফল্য

বঁটা

১৯৭৯-৮০ : অৰ্জুন বঁটা
১৯৮২: পদ্মশ্ৰী
১৯৮৩: উইজডন ক্ৰিকেটাৰ অৱ দ্য ইয়েৰ
১৯৯১: পদ্মভূষণ
২০০২: উইজডন ইণ্ডিয়ান ক্ৰিকেটাৰ অৱ দ্য চেঞ্চুৰী
২০১০: আইচিচি ক্ৰিকেট হল অৱ ফেম
২০১৩: চি কে নাইডু লাইফ টাইম এছিভমেণ্ট এৱাৰ্ড
২০১৩: এনডিটিভিৰ দ্বাৰা দা ২৫ গ্ৰেটেষ্ট গ্লোবেল লিভিং লিজেণ্ড
২০১৯: ভাৰত গৌৰৱ বঁ‌টা
বছৰ
সম্মান
প্ৰৱৰ্তক
২০০৮
লেফটেনেণ্ট কৰ্ণেল
ভাৰতীয় প্ৰাদেশিক সেনা

তথ্য সংগ্ৰহ

শ্ৰেণী:ভাৰতীয় ক্ৰিকেটাৰ
শ্ৰেণী:পদ্মভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী
মেঘা আকাশ

মেঘা আকাশ (; জন্ম: ২৬ অক্টোবৰ ১৯৯৫) এগৰাকী ভাৰতীয় অভিনেত্ৰী যিয়ে প্ৰধানকৈ তামিল আৰু তেলুগু চলচ্চিত্ৰত অভিনয় কৰে। তেওঁ তেলুগু চলচ্চিত্ৰ লাই (২০১৭) ৰ জৰিয়তে অভিনয় জগতত আত্মপ্ৰকাশ কৰিছিল। ২০১৯ চনত তেওঁ পেট্টা চলচ্চিত্ৰৰ জৰিয়তে তামিল আৰু ছেটেলাইট শংকৰ চলচ্চিত্ৰৰ জৰিয়তে হিন্দী ছবি জগতত পদাৰ্পণ কৰে। তেওঁ লগতে ৰাজা ৰাজা চোৰা (২০২১) আৰু প্ৰেমদেশম (২০২৩) ছবিতো অভিনয় কৰিছে।

প্ৰাৰম্ভিক জীৱন

মেঘাৰ জন্ম হৈছিল ১৯৯৫ চনৰ ২৬ অক্টোবৰত, মাদ্ৰাজত (বৰ্তমান চেন্নাই), তামিলনাডুত। তেওঁৰ দেউতাক এজন তেলুগু আৰু মাতৃ এগৰাকী মালয়ালম বংশোদ্ভৱ। তেওঁ চেন্নাইৰ লেডী এণ্ডাল স্কুলত অধ্যয়ন কৰিছিল আৰু চেন্নাইৰ উইমেনছ খ্ৰীষ্টিয়ান কলেজৰপৰা ভিজুৱেল কমিউনিকেশ্যনত বি.এছ চি ডিগ্ৰী লাভ কৰিছিল।

কৰ্মজীৱন

মেঘাই নীতিনৰ বিপৰীতে তেলেগু চলচ্চিত্ৰ লাই-ৰ জৰিয়তে অভিনয় জগতত পদাৰ্পণ কৰিছিল। ছিফি-ৰ এজন সমালোচকে উল্লেখ কৰিছিল যে, "মেঘা আকাশৰ অভিনয় ঠিক-ঠাক আছিল যদিও তেওঁৰ চৰিত্ৰটো দুৰ্বলকৈ লিখা হৈছিল।" এই ছবিখনে তেওঁক চাৰউথ ইণ্ডিয়ান ইণ্টাৰনেশ্যনেল মুভি এৱাৰ্ডছৰ শ্ৰেষ্ঠ নৱাগতা অভিনেত্ৰীৰ (তেলুগু) মনোনয়ন লাভ কৰাত সহায় কৰিছিল। পৰৱৰ্তী বছৰটোত তেওঁ পুনৰ নীতিনৰ সৈতে চাল মোহন ৰাঙ্গা ছবিত কাম কৰে। দুয়োখন ছবিয়ে বক্স অফিচত গড় ফলাফল দেখুৱাইছিল।

মেঘাই ২০১৯ চনত চনন্তৰ বিপৰীতে পেট্টা ছবিৰ জৰিয়তে তামিল চলচ্চিত্ৰত আত্মপ্ৰকাশ কৰে, যদিও তেওঁ ইয়াৰ আগতেই ধনুশৰ বিপৰীতে এনায় নোকি পায়ুম থোটা ছবিৰ দৃশ্যগ্ৰহণ কৰিছিল। এনায় নোকি পায়ুম থোটা বক্স অফিচত গড় আছিল, কিন্তু পেট্টা তেওঁৰ প্ৰথম বাণিজ্যিক সফলতা হিচাপে পৰিগণিত হয় আৰু ই সৰ্বকালৰ সৰ্বাধিক উপাৰ্জনকাৰী তামিল চলচ্চিত্ৰসমূহৰ ভিতৰত অন্যতম। ২০১৯ চনত তেওঁৰ আন মুক্তিপ্ৰাপ্ত ছবিসমূহ আছিল চিলামবৰাচনৰ সৈতে ৱানথা ৰাজৱাথান ৱাৰুৱেন আৰু অথৰ্ভাৰ সৈতে বুমৰেং। সেই বছৰতে সূৰজ পাঞ্চোলীৰ বিপৰীতে ছেটেলাইট শংকৰ-ৰ জৰিয়তে তেওঁ হিন্দী চলচ্চিত্ৰতো খোজ পেলায়। মনিকা ৰাৱাল কুক্ৰেজাই মন্তব্য কৰিছিল যে, "মেঘা মৰমলগা আৰু তেওঁলোকৰ অন-স্ক্ৰিন যুটিটোৱে ভাল ৰসায়ন প্ৰদৰ্শন কৰিছে।"

২০২০ চনত তেওঁৰ একমাত্ৰ মুক্তিপ্ৰাপ্ত ছবি আছিল কালিদাস জয়ৰামৰ বিপৰীতে অৰু পাক্কা কাথাই। ২০২১ চনত তেওঁৰ চাৰিখন ছবি মুক্তি পাইছিল: তামিল ছবি কুট্টি ষ্টৰী, হিন্দী ছবি ৰাধে আৰু শ্ৰী বিষ্ণুৰ বিপৰীতে তেলেগু ছবি ৰাজা ৰাজা চোৰা।

ব্যক্তিগত জীৱন

ছয়বছৰীয়া প্ৰেমৰ সম্পৰ্কৰ অন্তত, ২০২৪ চনত ২২ আগষ্টত মেঘাই তেওঁৰ প্ৰেমিক চাই বিষ্ণুৰ সৈতে আঙঠি পিন্ধোৱা পৰ্ব সম্পন্ন কৰে। চাই বিষ্ণু ভাৰত চৰকাৰৰ প্ৰাক্তন জাহাজ পৰিবহণ ৰাজ্যিক মন্ত্ৰী সু. থিৰুনাভুক্কাৰাচাৰৰ পুত্ৰ। ২০২৪ চনৰ ১৫ ছেপ্টেম্বৰত চেন্নাইত এক পৰম্পৰাগত বিবাহ অনুষ্ঠানৰ জৰিয়তে এই দম্পতী বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী